b'\n_START_ARTICLE_\nVazario koridorius\n_START_PARAGRAPH_\nVazario koridorius (it. Corridoio vasariano) \xe2\x80\x93 apie 1 km ilgio pakelto tipo tiltas, per\xc4\x97jimas Florencijoje, jungiantis Vekjo r\xc5\xabmus su Piti r\xc5\xabmais, kerta Arno up\xc4\x99 Ponte Vecchio (senuoju) tiltu. Dalis statinio priklauso Ufici\xc5\xb3 galerijai. Koridoriaus lankymas yra ribotas (pora de\xc5\xa1im\xc4\x8di\xc5\xb3 lankytoj\xc5\xb3 per par\xc4\x85).\n_START_SECTION_\nIstorija\n_START_PARAGRAPH_\nStatinys buvo pastatytas per 5 m\xc4\x97nesi\xc5\xb3 laikotarp\xc4\xaf 1564 m. pagal architekto D\xc5\xbeord\xc5\xbeo Vazario projekt\xc4\x85 (i\xc5\xa1 to ir jo pavadinimas). Koridori\xc5\xb3 u\xc5\xbesak\xc4\x97 Toskanos kunigaik\xc5\xa1tis Kozimas I Medi\xc4\x8dis, manoma, jo s\xc5\xabnaus Fran\xc4\x8desko ir Joanos Austrijiet\xc4\x97s vestuvi\xc5\xb3 proga. Kita vertus, juo kunigaik\xc5\xa1tis gal\xc4\x97jo netrukdomas jud\xc4\x97ti tarp savo dviej\xc5\xb3 rezidencij\xc5\xb3, Vekjo ir Piti r\xc5\xabm\xc5\xb3._NEWLINE_1939 m. Benitas Musolinis liep\xc4\x97 praplatinti koridoriaus langus tam, kad gal\xc4\x97t\xc5\xb3 matyti geresn\xc4\xaf vaizd\xc4\x85 \xc4\xaf Arno up\xc4\x99 susitikimo su A. Hitleriu metu. 1973 m. Vazario koridorius buvo restauruotas ir atidarytas publikai. \xc5\xa0iuo metu dalis Vazario koridoriaus priklauso Ufici\xc5\xb3 galerijai ir jame \xc4\xafrengta galerijai priklausanti \xc5\xbeymi\xc5\xb3 dailinink\xc5\xb3 autoportret\xc5\xb3 ekspozicija. Viso, su autoportretais, koridoriuje yra apie 1000 paveiksl\xc5\xb3. 1993 m. gegu\xc5\xbe\xc4\x97s 26 d. \xc5\xa1alia Ufici\xc5\xb3 galerijos sprogus automobilyje pad\xc4\x97tai bombai \xc5\xbeuvo 5 \xc5\xbemon\xc4\x97s, nukent\xc4\x97jo ir Vazario koridorius.'